
 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Παρασκευή, 24 Ιουλίου 2026	
Σάββατο, 25 Ιουλίου 2026
ΔΕΛΤΙΟ ΤΥΠΟΥ
Τραυματισμός επιβάτιδας σκάφους στη Μήλο – Αδυναμία προσέγγισης Ε/Γ-Ο/Γ-Τ/Χ πλοίου στο Μαντούδι – Εκδήλωση μικρής έκτασης πυρκαγιάς σε Θ/Γ σκάφος στην Πρέβεζα – Παράσυρση Ι/Φ σκάφους στη Γλυφάδα – Σύλληψη ημεδαπού στον Πειραιά - Διακομιδές ασθενών

	Τις μεσημβρινές ώρες χθες, ενημερώθηκε η Λιμενική Αρχή της Μήλου για τον τραυματισμό 23χρονης αλλοδαπής (υπήκοος Καναδά) επιβάτιδας εκμισθούμενου σκάφους, κατά τη διάρκεια περιηγητικού πλου. Συγκεκριμένα, η 23χρονη τραυματίστηκε στη μέση, μετά από πτώση, λόγω των έντονων κυματισμών. Το σκάφος κατέπλευσε στη θαλάσσια περιοχή της Αγίας Κυριακής, από όπου η τραυματίας διακομίστηκε με ασθενοφόρο όχημα του ΕΚΑΒ στο Κέντρο Υγείας Μήλου για ιατρική περίθαλψη. Προανάκριση διενεργείται από το Λιμεναρχείο Μήλου.

*****

	Τις βραδινές ώρες χθες, ενημερώθηκε η Λιμενική Αρχή του Μαντουδίου από τον Πλοίαρχο του επιβατηγού - οχηματαγωγού – ταχυπλόου (Ε/Γ-Ο/Γ-Τ/Χ) πλοίου «SPEEDRUNNERJET 2» Ν.Π. 12846ότι κρίθηκε επισφαλής η προσέγγισή του στο λιμάνι του Μαντουδίου λόγω των δυσμενών καιρικών συνθηκών που επικρατούσαν στην περιοχή. Το πλοίο, το οποίο εκτελούσε προγραμματισμένο δρομολόγιο από Αλόννησο, Γλώσσα και Σκιάθο, κατέπλευσε στο λιμάνι του Βόλου, όπου αποβιβάστηκαν με ασφάλεια 231 επιβάτες και 53 Ι.Χ.Ε. οχήματα. 

*****

	Τις βραδινές ώρες χθες, ενημερώθηκε η Λιμενική Αρχή της Πρέβεζας για την ύπαρξη καπνού σε θαλαμηγό (Θ/Γ) σκάφος σημαίας Μεγάλης Βρετανίας, το οποίο ελλιμενιζόταν εντός της μαρίνας Πρέβεζας. Στο σημείο έσπευσαν στελέχη Λ.Σ.-ΕΛ.ΑΚΤ, καθώς και κλιμάκιο της Πυροσβεστικής Υπηρεσίας, το οποίο προέβη στην άμεση κατάσβεση της φωτιάς. Από το συμβάν δεν αναφέρθηκε τραυματισμός, δεν διαπιστώθηκε θαλάσσια ρύπανση και δεν προκλήθηκαν ζημιές σε παρακείμενα σκάφη. Από το Λιμεναρχείο Πρέβεζας που διενεργεί την προανάκριση, απαγορεύτηκε ο απόπλους του Θ/Γ μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα. 

*****

	Τις απογευματινές ώρες χθες, ενημερώθηκε η Λιμενική Αρχή του Σαρωνικού ότι ένα ιστιοφόρο (Ι/Φ) σκάφος σημαίας Γαλλίας, το οποίο βρισκόταν αγκυροβολημένο στη θαλάσσια περιοχή της Γλυφάδας, παρασύρθηκε από τη θέση αγκυροβολίας του, λόγω των δυσμενών καιρικών συνθηκών. Στην περιοχή μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), όπου εντόπισε το Ι/Φ χωρίς επιβαίνοντες. Στο σημείο κατέπλευσε επίσης το βοηθητικό σκάφος ενός παραπλέοντος πλοίου, οι χειριστές του οποίου επιβιβάστηκαν στο Ι/Φ και το οδήγησαν με ασφάλεια στην ναυταθλητική μαρίνα Καλλιθέας συνοδεία του ΠΛΣ. Από το Λιμεναρχείο Σαρωνικού ενημερώθηκαν οι ιδιοκτήτες του Ι/Φ, ενώ απαγορεύτηκε ο απόπλους του μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα. 

*****

[bookmark: _GoBack]Τις μεσημβρινές ώρες χθες, στελέχη της Λιμενικής Αρχής του Τζελέπη, προέβησαν στη σύλληψη ενός 25χρονου ημεδαπού μέλους πληρώματος επιβατηγού-οχηματαγωγού πλοίου(Ε/Γ-Ο/Γ), για παράβαση των άρθρων 370Α παρ. 2 του Π.Κ. (Παραβίαση του απόρρητου )και 38 του ν. 4624/2019 (Περί άρσης προστασίας δεδομένων προσωπικού χαρακτήρα). Συγκεκριμένα, ο 25χρονος εθεάθη να βιντεοσκοπεί παράνομα μία επιβάτιδα εντός του Ε/Γ-Ο/Γ πλοίου. 

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-37χρονου, από το λιμάνι Πίσω Αετού Ιθάκης στο λιμάνι Σάμης Κεφαλληνίας, με το Ε/Γ-Τ/Ρ «ΚΑΠΤΕΝ ΜΑΣΟΣ» Ν. Χίου 823,
-92χρονης, από το λιμάνι των Φούρνων στο λιμάνι του Αγίου Κήρυκου Ικαρίας, με Περιπολικό σκάφος Λ.Σ.-ΕΛ.ΑΚΤ.,
-80χρονης, από το λιμάνι Γαΐου Παξών στο λιμάνι της Κέρκυρας, με Ναυαγοσωστικό σκάφος Λ.Σ.-ΕΛ.ΑΚΤ.

